rejauldu/bengali-wikipedia huggingface dataset:
জটিলেশ্বর মুখোপাধ্যায় (১৩ ডিসেম্বর ১৯৩৪ – ২১ ডিসেম্বর ২০১৭) ছিলেন ভারতের একজন প্রখ্যাত সঙ্গীত পরিচালক, গায়ক ও গীতিকার।   জন্ম ও পারিবারিক পরিচিতি  জটিলেশ্বর ১৯৩৪ সালের ১৩ ডিসেম্বর অবিভক্ত বাংলার চুঁচুড়ায় জন্মগ্রহণ করেন। আট ভাইয়ের মধ্যে জটিলেশ্বর সবচেয়ে ছোট। দাদারা অনেকেই ভালো গান গাইতেন গান গাওয়ার পেছনে তাঁর অনুপ্রেরণা মা অন্নপূর্ণা ও দাদা কপিলেশ্বর মুখোপাধ্যায়।   সঙ্গীত চর্চা  সতীনাথ মুখোপাধ্যায়, চিন্ময় লাহিড়ী ও সুধীন দাশগুপ্তের কাছ থেকে তিনি সঙ্গীতের তালিম নেন।   পুরস্কার ও সম্মাননা  ২০১৩ সালে তিনি পশ্চিমবঙ্গ রাজ্য সঙ্গীত আকাদেমি কর্তৃক জ্ঞানপ্রকাশ ঘোষ পদকে ভূষিত হন। এছাড়াও তিনি সেরা সঙ্গীত পরিচালকের পুরস্কার পেয়েছেন ‘দামু’ ও ‘নটী বিনোদিনী’ চলচ্চিত্রে সুরারোপ করে।   তাঁর রচিত গান    অথৈ সমুদ্দুর পেরিয়ে এলাম  অনেক শহর গ্রাম ছাড়িয়ে  অন্তরে শক্তিকে কমে যেতে দিও না  আনমনে কত কিছু লিখে  আমার অঙ্গে জ্বলে রঙমশাল  আমার মন-দোতারার একটি তার  আমার স্বপন কিনতে পারে  আমি পথে যেতে যেতে শুনি হঠাৎ   আমি ফুলকে যেদিন ধরে বেঁধে আমার সাজি ভরেছি  আলো রচনায় তুমি সূর্যকে হার মানালে  এ কোন সকাল রাতের চেয়েও অন্ধকার  ও বাউল গেরুয়া তো পরেছ, একতারাটি ধরেছে  ও মাঝিরে ও মাঝি  কখনো কখনো মাটির প্রদীপ  কলস কাঁখে নিয়ে দীঘির ঘাটে এলেই  কাঁদে গো শচীমাতা নিমাই নিমাই  কি কখন বলে বাঁশি  কেউ বলে ফাল্গুন, কেউ বলে পলাশের মাস  কোনো ভোরের পাখি কখনো কি বলবে  কোনো হাতে মানায় কাঁকন কোনো হাতে বাজুবন্ধ  চঞ্চল তোর ওই পাখাতে  ছড়িয়ে রয়েছ কেন  তোমার সঙ্গে দেখা না হলে  পৃথিবীর যেখানে যত খাঁচার পাখি  ফুলের ঘায়ে মূর্ছা গেছে ফুলের দেশের রাজকুমারী  বধুয়া আমার চোখে জলে এনেছে  বর্ণচোরা প্রজাপতি রে  বাঁশিটার একটাই দোষ বলে রাধা রাধা  বারমাসের জ্বালায় আমি হায়রে জ্বালাতন  মনের নাগাল পাবো না জেনেও  মোহনবাঁশি বাজে  যতই বল তোমায় আমি ভুলছি না   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:২০১৭-এ মৃত্যু বিষয়শ্রেণী:ভারতীয় গীতিকার বিষয়শ্রেণী:বাঙালি সঙ্গীতশিল্পী বিষয়শ্রেণী:বাঙালি সঙ্গীত পরিচালক বিষয়শ্রেণী:হুগলি জেলার ব্যক্তি
ডিরোজিও মেমোরিয়াল কলেজ () হাতিয়াড়া, রাজারহাট অঞ্চলে অবস্থিত একটি সাধারণ ডিগ্রী কলেজ। এখানে কলা, বাণিজ্য ও বিজ্ঞান বিষয়ে স্নাতক কোর্সগুলি করানো হয়। ১৯৬৬ সালে স্থাপিত এই কলেজটি পশ্চিমবঙ্গ রাষ্ট্রীয় বিশ্ববিদ্যালয়ের অধিভুক্ত।   স্বীকৃতি  কলেজটি বিশ্ববিদ্যালয় মঞ্জুরি কমিশন (ভারত) দ্বারা স্বীকৃত এবং AICTE দ্বারা "বি গ্রেড" প্রাপ্ত।   আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা   তথ্যসূত্র   বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পূর্বে কলকাতা বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:১৯৯৬-এ পশ্চিমবঙ্গে প্রতিষ্ঠিত বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
পুদুচেরি (, ,  পোঁদিশেরি, পূর্বনাম পন্ডিচেরি) হল ভারতের একটি কেন্দ্রশাসিত অঞ্চল। এটি একটি প্রাক্তন ফরাসি উপনিবেশ। চারটি অসংলগ্ন ছিটমহল বা জেলা নিয়ে গঠিত। অঞ্চলের নামকরণ হয়েছে বৃহত্তম পুদুচেরি জেলার নাম অনুসারে। একে "প্রাচ্যের ফরাসি রিভিয়েরা"ও বলা হয়। সেপ্টেম্বর, ২০০৬ নাগাদ ফরাসি নাম 'পন্ডিচেরি' বদলে তামিল নাম 'পুদুচেরি' রাখা হয়।Bill to rename Pondicherry as Puducherry passed <http://www.hindu.com/2006/08/22/stories/2006082207481000.htm >.  ভারতের ফরাসি উপনিবেশসমুহ নিয়েই এই কেন্দ্র শাসিত অঞ্চল গঠিত ৷ ১৯৫৪ সালের ১ নভেম্বর ফরাসি সরকার ভারতের সমস্ত উপনিবেশগুলি বিনাশর্তে ভারতের কাছে সমার্পন করেন ৷ ভারতের ইতিহাসে এই ঘটনাকে "ডি ফ্যাক্টো ট্রান্সফার অফ পন্ডিচেরি" বলা হয় ৷ পন্ডিচেরির বহু মানুষ ফরাসি নাগরিকত্ব গ্রহণ করেন। ফরাসি উপনিবেশগুলি হল চন্দননগর, কারাইকল, পুদুচেরি, মাহে এবং ইয়ানম। পরবর্তীকালে চন্দননগরের স্থানীয় মানুষের গণদাবী অনুযায়ী এটিকে পশ্চিমবঙ্গের অন্তর্ভুক্ত করা হয় ৷ বাকি চারটি উপনিবেশ নিয়ে পন্ডিচেরি কেন্দ্রশাসিত অঞ্চল গঠিত হয় ৷ ১ নভেম্বরকে এখানে স্থানীয় স্বাধীনতা দিবস বা "ডি ফ্যাক্টো মার্জার ডে" হিসাবে পালন করা হয়।  অবস্থান পুদুচেরি কেন্দ্রশাসিত অঞ্চলটি দক্ষিণ ভারতীয় উপদ্বীপে অবস্থিত। কেন্দ্রশাসিত অঞ্চলের পুদুচেরি জেলাটি উত্তরে তামিলনাড়ুর ভিলুপ্পুরম ও দক্ষিণে কডলুর জেলা দ্বারা; কারাইকল জেলাটি উত্তরে ময়িলাড়ুতুরাই, পশ্চিমে তিরুভারুর ও দক্ষিণে নাগপত্তনম জেলা দ্বারা; ইয়ানম জেলাটি অন্ধপ্রদেশের পূর্ব গোদাবরী জেলা দ্বারা এবং মাহে জেলাটি উত্তরে কেরালার কণ্ণুর ও দক্ষিণে কালিকট জেলা দ্বারা পরিবেষ্টিত।https://www.mapsofindia.com/maps/pondicherry/tehsil/  ধর্ম  শিক্ষা প্রতিষ্ঠান রাজ্যের কারাইকাল-এ একটি ২০১০ সালে প্রতিষ্ঠিত রাষ্ট্রীয় প্রযুক্তিক প্রতিষ্ঠান রয়েছে।  তথ্যসূত্র  বিষয়শ্রেণী:ভারতের কেন্দ্রশাসিত অঞ্চল বিষয়শ্রেণী:১৯৬৩-এ ভারতে প্রতিষ্ঠিত বিষয়শ্রেণী:ফরাসি ভাষী দেশ ও অঞ্চল বিষয়শ্রেণী:পুদুচেরি বিষয়শ্রেণী:দক্ষিণ ভারত বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:১৯৬৩-এ প্রতিষ্ঠিত রাষ্ট্র ও অঞ্চল বিষয়শ্রেণী:ভারতের রাজ্য ও কেন্দ্রশাসিত অঞ্চল বিষয়শ্রেণী:ছিটমহল
ওঙ্গোল হল ভারতের রাজ্য অন্ধ্রপ্রদেশের প্রকাশম জেলার একটি শহর। এটি প্রকাশম জেলার সদর দফতর এবং সঙ্গে সঙ্গে ওঙ্গোল রাজস্ব বিভাগের ওঙ্গোল মণ্ডলের মণ্ডল সদর দফতর। ওঙ্গোল গবাদি পশু, যেটি বলদের একটি দেশীয় জাত, তার নাম এসেছে এই ওঙ্গোল থেকে।   ব্যুৎপত্তি  প্রকাশম জেলা আগে ওঙ্গোল জেলা নামে পরিচিত ছিল এবং পরে, মহান দেশপ্রেমিক এবং প্রাক্তন মুখ্যমন্ত্রী টাঙ্গুতুরি প্রকাশম পান্থুলুকে শ্রদ্ধা জানাতে জেলার নাম প্রকাশম করা হয়।   ইতিহাস  এই শহরের ইতিহাস খ্রিস্টপূর্ব ২৩০ থেকে মৌর্য্য এবং সাতবাহনের শাসনকালের সাথে সম্পর্কিত। এখন যেটি অন্ধ্রপ্রদেশ, সেই অঞ্চলে তাদের রাজত্ব ছিল। সাতবাহনের সময়ের সাথে সম্পর্কিত কয়েকটি শিলালিপি ওঙ্গোলের কাছে চীন গঞ্জাম গ্রামে পাওয়া গেছে। সাতবাহন শাসন শেষ হবার পরে, কাকতীয় রাজবংশের শাসনের সময়, আবার এই জায়গাটির উল্লেখ পাওয়া যায়, যখন কাছের শহর মোতুপল্লি এবং ভোদা রেভু প্রধান সমুদ্রবন্দর হিসাবে কাজ করছিল। তৃতীয় এবং চতুর্থ শতাব্দীর পল্লব শাসকদের শিলালিপিতেও ওঙ্গোলের উল্লেখ রয়েছে।  শহরটি একসময় কৃষ্ণদেব রায়ও শাসন করেছিলেন। ব্রিটিশদের আগে, সর্বশেষ ওঙ্গোল অঞ্চলের শাসক ছিলেন মণ্ডপতি রাজবংশ (জমিদার)। শ্রী রাজা রাজেশ্বর স্বামী মন্দিরে পাওয়া ঐতিহাসিক শিলালিপি অনুযায়ী, ওঙ্গোল শহরটি চোল দ্বারা নির্মিত হয়েছিল। কাশী বিশ্বেশ্বর স্বামী মন্দির, চন্না কেশবা স্বামী মন্দির এবং বীরঞ্জনেয় স্বামী মন্দিরটি রাজা ভঙ্কায়ালপতি মন্ত্রীর ও সেনাপ্রধানের দ্বারা ১৭ শতকের গোড়ার দিকে নির্মিত হয়েছিল।  কর্নুল থেকে মারকাপুর রাজস্ব বিভাগের কিছু অংশ, গুন্টুর থেকে ওঙ্গোল রাজস্ব বিভাগ এবং নেল্লোর জেলা থেকে কান্দুকুর রাজস্ব বিভাগ কেটে ২রা ফেব্রুয়ারি ১৯৭০ সালে ওঙ্গোল জেলা গঠিত হয়। ১৯৭২ সালে এটির নাম পরিবর্তন করে প্রকাশম জেলা রাখা হয়েছিল - বিশিষ্ট মুক্তিযোদ্ধা, পরবর্তীকালে যৌথ মাদ্রাজ রাজ্যের মুখ্যমন্ত্রী এবং অন্ধ্র প্রদেশ রাজ্যের প্রথম মুখ্যমন্ত্রী, অন্ধ্র কেশরি শ্রী টাঙ্গুতুরী প্রকাশ পান্থুলুর স্মরণে। তিনি এই জেলার নাগুলুপালা পাড়ু মণ্ডলের কানুপার্থী গ্রামের একটি গ্রাম বিনোদরায়ুনী পালেমে জন্মগ্রহণ করেছিলেন।   ভূগোল  ওঙ্গোল ১৫.৫° উত্তর ৮০.০৫° পূর্ব স্থানাঙ্কে অবস্থিত। এর গড় উচ্চতা হল ১০ মি (৩৩ ফুট) এএমএসএল (গড় সমুদ্রতলের ওপরে) এবং এটি সমভূমিতে অবস্থিত। শহরটি ভারতের পূর্ব উপকূলে বঙ্গোপসাগরের প্রায় ১৫.৫৪ মাইল (২৫ কিমি) পশ্চিমে অবস্থিত।   জলবায়ু  গ্রীষ্মের তাপমাত্রা সর্বোচ্চ  পৌঁছায়। মার্চ - মে মাসে সর্বোচ্চ তাপমাত্রা থাকে।, তবে এরপরে সাধারণত মৌসুমী বায়ুর প্রভাবে বৃষ্টি হয় এবং বার্ষিক গড় বৃষ্টিপাত ৭৯৪.৫ মিমি। এখানে উত্তর-পূর্ব এবং দক্ষিণ-পশ্চিম উভয় মৌসুমী বায়ুর প্রভাবেই বৃষ্টিপাত হয়। শীতের মরশুমে (নভেম্বর / ফেব্রুয়ারি পর্যন্ত) মনোরম জলবায়ু থাকে এবং এটি এখানকার সবচেয়ে উপভোগ্য সময়। শীতের মাসগুলি সাধারণত শুষ্ক থাকে, খুব কম বৃষ্টিপাত হয়। এখানকার গড় বার্ষিক তাপমাত্রা ২৪.৫°সে। ঘূর্ণিঝড় বছরের যে কোনও সময় ঘটতে পারে তবে সাধারণত অক্টোবর - ডিসেম্বর মাসে ঘটে।   আরোদেখুন   জনসংখ্যার ভিত্তিতে অন্ধ্র প্রদেশের শহরগুলির তালিকা  অন্ধ্র প্রদেশের পৌর কর্পোরেশনগুলির তালিকা   তথ্যসূত্র    বহিঃসংযোগ   বিষয়শ্রেণী:অন্ধ্রপ্রদেশের নগর
এস্টার ভিলাররুব্লা এসকেলেস (জন্ম ১৯৬৫), হলেন একজন অ্যান্ডোরীয় রাজনীতিবিদ এবং শিক্ষাবিদ, যিনি ২২ মে ২০১৯ সাল থেকে জেভিয়ার এসপট সরকারের শিক্ষা ও উচ্চ শিক্ষা মন্ত্রী হিসেবে দায়িত্ব পালন করছেন    স্পেনের কাতালুনিয়ার লা সেউ ডি'উর্গেলে জন্মগ্রহণকারী ভিলাররুব্লা বার্সেলোনার র‍‍্যামন লুল বিশ্ববিদ্যালয়ে শিক্ষা নিয়ে পড়াশোনা করেছেন। তিনি ১৯৮৫ থেকে ১৯৯১ সালের মধ্যে বার্সেলোনায়, ১৯৯১ থেকে ২০১১ সালের মধ্যে অ্যান্ডোরাতে একজন কাতালান ভাষার শিক্ষক ছিলেন।  ২০১৫ এন্ডোরীয় স্থানীয় নির্বাচনে তিনি আন্দোরা লা ভেলা সিটি কাউন্সিলে একটি আসন জিতেছিলেন, যা আন্দোরার ডেমোক্র্যাটদের প্রতিনিধিত্ব করে।   তথ্যসূত্র   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:অ্যান্ডোরীয় ডেমোক্র্যাট রাজনীতিবিদ বিষয়শ্রেণী:কাতালান বংশোদ্ভূত আন্ডোরীয় ব্যক্তি বিষয়শ্রেণী:এন্ডোরাতে স্পেনীয় অভিবাসী বিষয়শ্রেণী:র‍‍্যামন লুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:আন্ডোরার নারী মন্ত্রী বিষয়শ্রেণী:রাজনীতিতে আন্ডোরীয় নারী
ফরিদগঞ্জ উত্তর বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি সাবেক ইউনিয়ন।   ইতিহাস  ফরিদগঞ্জ উত্তর ইউনিয়ন ছিল ফরিদগঞ্জ উপজেলার আওতাধীন ১৩নং ইউনিয়ন পরিষদ। ২০০৫ সালের ১ সেপ্টেম্বর ফরিদগঞ্জ উত্তর ইউনিয়নের সম্পূর্ণ অংশ নিয়ে ফরিদগঞ্জ পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।   আরও দেখুন   ফরিদগঞ্জ পৌরসভা  ফরিদগঞ্জ উপজেলা   তথ্যসূত্র    বহিঃসংযোগ   বিষয়শ্রেণী:ফরিদগঞ্জ উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
কাজী বশির একজন বাংলাদেশী চিত্রনায়ক এবং মেক-আপ শিল্পী। তিনি ঘৃণা (১৯৯৪) চলচ্চিত্রের জন্য সেরা চিত্রগ্রাহক বিভাগে জাতীয় চলচ্চিত্র পুরস্কার অর্জন করেছিলেন।   নির্বাচিত ছায়াছবি    প্রতিজ্ঞা - ১৯৮০  বাধন হারা - ১৯৮১  নাত বউ - ১৯৮২  বড় ভালো লোক ছিল - ১৯৮২  গৃহ বিবাদ - ১৯৮৬  ধনী গরীব - ১৯৮৭  ক্ষতিপূরণ - ১৯৮৯  ক্ষমা - ১৯৯২  তুমি আমার - ১৯৯৪  ঘৃণা - ১৯৯৪  আশা ভালোবাসা - ১৯৯৫   পুরস্কার এবং মনোনয়ন   বছর  পুরস্কার  বিভাগ  চলচ্চিত্র  ফলাফল  ১৯৯৪  জাতীয় চলচ্চিত্র পুরস্কার  সেরা চিত্রগ্রাহক  ঘৃণা     তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী চিত্রগ্রাহক বিষয়শ্রেণী:জীবিত ব্যক্তি বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী
দারুলইফতা-দেওবন্দ.কম () দারুল উলুম দেওবন্দের অনলাইন ফতোয়া বিভাগের তত্ত্বাবধানে পরিচালিত একটি দ্বিভাষিক (উর্দু ও ইংরেজি) ফতোয়া বিষয়ক ওয়েবসাইট। ২০১৬ সালের এক পরিসংখ্যানে এটি বিশ্বের সর্ববৃহৎ দ্বিভাষিক ফতোয়া বিষয়ক ওয়েবসাইট। বিশ্বজুড়ে প্রতিবছর দারুল উলুম দেওবন্দে প্রায় ১৫০০০ ফতোয়া চাওয়া হয়, যার মধ্যে ৬ থেকে ৭ হাজার অনলাইনের মাধ্যমে চাওয়া হয়ে থাকে। ২০২২ সালের জানুয়ারিতে ভারতের জাতীয় শিশু অধিকার সংরক্ষণ কমিশন ওয়েবসাইটটির বিষয়বস্তু দেশের আইনের লঙ্ঘন উল্লেখ করে সরকারকে এটি বন্ধ করার সুপারিশ করেছে।   ইতিহাস  থাম্ব|দারুল উলুম দেওবন্দ ভারতের নগর ও শহরগুলোতে ইন্টারনেট পরিষেবা চালুর পর ২০০২ সালে দারুল উলুম দেওবন্দ তাদের প্রাতিষ্ঠানিক ওয়েবসাইটের যাত্রা শুরু করে। ওয়েবসাইট এবং ইমেইল যোগাযোগ শুরুর পর দারুল উলুম দেওবন্দের ফতোয়া বিভাগ বা দারুল ইফতার মাধ্যমে বিশ্বজুড়ে ইন্টারনেটের মাধ্যমে আসা প্রশ্নগুলোর উত্তর দেওয়া শুরু হয়। এভাবে অনলাইন প্রশ্ন ও অন্যান্য প্রয়োজনীয়তা বৃদ্ধির কারণে ২০০৫ সালে অনলাইন ফতোয়া বিভাগ প্রতিষ্ঠা করা হয়। পৃথক বিভাগ প্রতিষ্ঠার পর ফতোয়া বিভাগের কর্মকাণ্ড আরও বিস্তৃত হয় এবং একটি পৃথক ওয়েবসাইটের প্রয়োজনীয়তা দেখা দেয়। চাহিদার পরিপ্রেক্ষিতে ২০০৭ সালে দারুলইফতা-দেওবন্দ.কম নামে একটি দ্বিভাষিক (উর্দু ও ইংরেজি) ওয়েবসাইট চালু হয়। ২০১৬ সালের ডিসেম্বরে এই ওয়েবসাইটে উর্দু ও ইংরেজি বিভাগে প্রায় ত্রিশ হাজার নির্বাচিত ফতোয়া রয়েছে, যেটি বিশ্বের বৃহত্তম দ্বিভাষিক ফতোয়া ওয়েবসাইট। ২০২২ সালের জানুয়ারি পর্যন্ত ওয়েবসাইটটির ইংরেজি বিভাগে ৯,১৮১ ও উর্দু বিভাগে ৩২,৮১২টি ফতোয়া রয়েছে। উত্তরদাতা মুফতিদের সংখ্যা ৯ জন, যাদের প্রধান হাবিবুর রহমান খায়রাবাদী।   সমালোচনা  শিশু অধিকার সুরক্ষা আইন ১৩(১)(জ)–এর অধীনে একটি অভিযোগ বিবেচনা করে ভারতের জাতীয় শিশু অধিকার সংরক্ষণ কমিশন বলেছে, দারুল উলুম দেওবন্দের ফতোয়া পোর্টালে দেওয়া ব্যাখ্যা ও উত্তরগুলো দেশের আইন ও বিধির সাথে সামঞ্জস্যপূর্ণ নয়। কমিশন দাবি করেছে, এই ধরনের মন্তব্য শিশুদের অধিকার লঙ্ঘন করে এবং ইন্টারনেটে বিনামূল্যে অ্যাক্সেস তাদের জন্য ক্ষতিকর। এই জাতীয় বিষয়গুলো মুছে না ফেলা পর্যন্ত ওয়েবসাইটির অ্যাক্সেস নিষিদ্ধ করার জন্য তারা উত্তরপ্রদেশ সরকারের কাছে সুপারিশ করেছে।  স্টুডেন্টস ইসলামিক অরগানাইজেশন অব ইন্ডিয়া এটিকে "মাদ্রাসাকে দুর্বল করার আরেকটি প্রচেষ্টা" হিসেবে উল্লেখ করেছে। দারুল উলুম দেওবন্দের মুহতামিম আবুল কাসেম নোমানী অভিযোগের পরিপ্রেক্ষিতে বলেছেন, যারা শরিয়তের আলোকে ফতোয়া খুঁজেন তাদেরকেই শুধুমাত্র শরিয়তের আলোকে উত্তর দেওয়া হয়। এখানে বাধ্যবাধকতার কোনো বিষয় নেই।   আরও দেখুন   আস্কইমাম.অর্গ  দারুল উলুম দেওবন্দ সম্পর্কিত নিবন্ধসমূহ   তথ্যসূত্র    আরও পড়ুন        বিষয়শ্রেণী:ফতোয়া বিষয়শ্রেণী:ইসলামি ওয়েবসাইট বিষয়শ্রেণী:দেওবন্দি ওয়েবসাইট বিষয়শ্রেণী:প্রশ্ন-ও-উত্তরের ওয়েবসাইট বিষয়শ্রেণী:সুন্নি ইসলামিক ওয়েবসাইট বিষয়শ্রেণী:দারুল উলুম দেওবন্দ বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি বিষয়শ্রেণী:ভারতীয় ওয়েবসাইট
মালামাল উইকলি একটি ২০০৬ সালের বলিউড নির্মিত হাস্যরসাত্মক হিন্দি চলচ্চিত্র যার পরিচালক ছিলেন প্রিয়দর্শন।   কাহিনী  রুক্ষশুষ্ক লাহোলি গ্রামের লীলারাম একমাত্র শিক্ষিত লোক যে লটারি টিকিট বিক্রয় করে। গোটা গ্রামের সকলেরই অর্থনৈতিক অবস্থা শোচনীয়, তাদের সবকিছু বন্ধক পড়ে আছে গ্রামপ্রধান জমিদারনী ঠাকুরাইনের কাছে। ঠাকুরাইন চায় গ্রামের সকলেই তার কাছে আমৃত্যু গোলামী করুক। লীলা হঠাৎ জানতে পারে তার কাছ থেকে কেনা মালামাল উইকলি কোম্পানির লটারির একটি টিকিট প্রথম পুরস্কার জিতেছে। সেটি কেটেছে এন্টনি বলে স্থানীয় এক মদ্যপ ব্যক্তি। লীলা এন্টনির বাড়িতে যায় এবং আবিষ্কার করে সে মারা গেছে। লটারির টিকিটটা হস্তগত করতে যাবে এমন সময় আরেক গ্রামবাসী দুধ বিক্রেতা বল্লু সেখানে উপস্থিত হয়। দুজনে স্থির করে লটারির এক কোটি টাকা পুরস্কার তারা ভাগ করে নেবে। এন্টনির বোন মেরি তার পরিবার নিয়ে একই সময় হাজির হয় এবং বাধ্য হয়ে তাদের সব খুলে বলতে হয়। এভাবে গ্রামের প্রায় সকলেই জেনে যায় লটারির কথা ও সকলকেই ভাগীদার করতে বাধ্য হয় লীলা এবং বল্লু। বল্লুর মেয়ে সুখমনির প্রতি স্থানীয় যুবক কানহাইয়া দুর্বল, সে চায় তাকে বিবাহ করতে কিন্তু বল্লু জানায় হাতে টাকা এলেই বিবাহ হবে। ইতোমধ্যে লটারি কোম্পানীর ইনস্পেকটর আসে গ্রামে। বল্লু পরিকল্পনামাফিক এন্টনি সেজে তার সঙ্গে কথা বলে। ইনস্পেকটর আশ্বাস দিয়ে যায় যে তাড়াতাড়ি টাকা চলে আসবে। এন্টনির লাশ লুকিয়ে ফেলার প্রচেষ্টায় লীলা, বল্লু ও কানহাইয়া ব্যর্থ হলে তারা স্থানীয় চার্চের কর্মী জোসেফের কাছে যায় এবং লাশ কবরস্থ করা হয়। ঠাকুরাইনের ভাই বাজে ওরফে বাজবাহাদুর কিন্তু জেনে ফেলে গ্রামবাসীদের এই কাণ্ড কারখানা। সে কাউকে না জানাবার পরিবর্তে চায় সুখমনিকে বিয়ে করতে। কানহাইয়া রাজী না হলে গোলমালের সৃষ্টি হয় এবং সকল গ্রামবাসী হতাশ হয়ে পড়ে। কানহাইয়ার পিতা চোখা বাধ্য হয়ে ছেলেকে আটকে রাখে টাকা না আসার আগে পর্যন্ত কিন্তু কানহাইয়া পালিয়ে যায় ও বাজেকে মারার মতলব করে। লীলা, চোখা, বল্লু ও জোসেফ বিয়ে পিছিয়ে দেওয়ার প্রস্তাব করে ও বাজেকে ধরে আটকে রাখার অভিপ্রায়ে হানা দেয় বাজের আস্তানায়। অন্যদিকে পাশের গ্রামের কিছু লোক তাদের ব্যক্তিগত রাগের কারণে বাজের বন্ধু গুল্লুকে ধরে আনতে আসে। অন্ধকারে ভুলবশত তারা বাজেকে ধরে নিয়ে যায় আর বল্লুরা জোসেফকেই বাজে ভেবে ধরে পেটাতে থাকে ভুল করে। টাকার ডিমান্ড ড্রাফট নিয়ে ইনস্পেকটর এলে গ্রামে আনন্দের বন্যা বয়ে যায় কিন্তু ঠাকুরাইন ও বাজে সেসময় এসে জানায় তারা সমস্ত কিছু ফাঁস করে দেবে লটারি ইনস্পেকটরের কাছে। তাদের আটকাবার জন্যে গোটা গ্রাম পিছু নেয় ঠাকুরাইনের। শেষে ইনস্পেকটরের গাড়ির ধাক্কায় জলে ডুবে যায় ঠাকুরাইন। গ্রামের লোক সকলেই জানায় এ বিষয়টা চেপেই রাখা হবে। ইনস্পেকটর শহরে ফিরে যান। আর গ্রামে এন্টনির মূর্তি প্রতিষ্ঠা হয়, যার টাকায় সমস্ত গ্রামবাসীর জীবনে সুখ স্বাচ্ছন্দ্য নেমে আসে।   অভিনয়   কানহাইয়া - রিতেশ দেশমুখ  লীলারাম - পরেশ রাওয়াল  বল্লু - ওম পুরি  জোসেফ - শক্তি কাপুর  বাজে - রাজপাল যাদব  ঠাকুরাইন - সুধা চন্দ্রন  লটারি ইনস্পেকটর - আরবাজ খান  চোখেলাল - আশরানী  সুখমনি - রিমা সেন   সংগীত    তথ্যসূত্র   বিষয়শ্রেণী:২০০৬-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:ব্রিটিশ চলচ্চিত্রের ভারতীয় পুনর্নির্মাণ
এম এ মোত্তালিব টেকনিক্যাল এন্ড বিজনেস ম্যানেজমেন্ট কলেজ () মহিমাগঞ্জ ইউনিয়ন এ অবস্থিত একটি শিক্ষাপ্রতিষ্ঠান।   ইতিহাস  এম এ মোত্তালিব টেকনিকেল এন্ড বিজনেস ম্যানেজমেন্ট কলেজ ২০০৪ সালে প্রতিষ্ঠা লাভ করে ।   সহশিক্ষা কর্মসূচী   স্কাউটিং  খেলাধুলা (অ্যাথলেটিক্স, ক্রিকেট ও ফুটবল)  বিতর্ক  সাংস্কৃতিক অনুষ্ঠান  শিক্ষা সফর ইত্যাদি   আরও দেখুন   বাংলাদেশের কলেজের তালিকা   তথ্যসূত্র   বিষয়শ্রেণী:গাইবান্ধা জেলার মহাবিদ্যালয় বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:গাইবান্ধা জেলার বিদ্যালয়
নারায়ণপুর রাবেয়া মহাবিদ্যালয় বাংলাদেশের নরসিংদী জেলার একটি উচ্চ মাধ্যমিক ও স্নাতক শিক্ষাপ্রতিষ্ঠান।  ইতিহাস নারায়ণপুর রাবেয়া মহাবিদ্যালয়টি ১৯৮৬ সালে প্রতিষ্ঠিত হয়। নারায়ণপুর ইউনিয়নসহ পাশ্ববর্তী অঞ্চলে শিক্ষা বিস্তারের লক্ষ্যে এলাকার বিশিষ্ট সমাজসেবক, শিক্ষানুরাগী ও রাজনীতিবিদ আবদুল হামিদ তার সহধর্মিনী রাবেয়া বেগমের নামানুসারে মহাবিদ্যালয়টি প্রতিষ্ঠা করেন। ১৯৮৭ সালে কলেজটির সরকারি অনুমোদন লাভ করে।১৯৯৬ সালে কলেজটি জাতীয় পর্যায়ে শ্রেষ্ঠ কলেজের পুরস্কার লাভ করে। এটি ঢাকা বিভাগের নরসিংদী জেলাস্থ বেলাবো উপজেলায় অবস্থিত।  তথ্যসূত্র  বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:ঢাকা বিভাগের শিক্ষাপ্রতিষ্ঠান বিষয়শ্রেণী:নরসিংদী জেলার মহাবিদ্যালয় বিষয়শ্রেণী:নরসিংদী জেলার শিক্ষাপ্রতিষ্ঠান বিষয়শ্রেণী:বাংলাদেশের বেসরকারি মহাবিদ্যালয়
থাম্ব|১৯৬১ সালের মে মাসে ম্যাসি  রেমন্ড হ্যার্ট ম্যাসি (; ৩০ আগস্ট ১৮৯৬ - ২৯ জুলাই ১৯৮৩) ছিলেন একজন কানাডীয়-মার্কিন অভিনেতা, পরিচালক ও প্রযোজক। তিনি তার মঞ্চে প্রশিক্ষণপ্রাপ্ত কণ্ঠের জন্য পরিচিত ছিলেন। অ্যাব লিংকন ইন ইলিনয় (১৯৪০) চলচ্চিত্রে নাম ভূমিকায় অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অপর একটি বিখ্যাত চরিত্র হল এনবিসি টেলিভিশনের ধারাবাহিক ডক্টর কিলডেয়ার (১৯৬১-১৯৬৬)-এ ডক্টর গিলস্পি।  প্রারম্ভিক জীবন ম্যাসি ১৮৯৬ সালের ৩০শে আগস্ট অন্টারিও অঙ্গরাজ্যের টরন্টো শহরে জন্মগ্রহণ করেন। তার মাতা অ্যানা (প্রদত্ত নাম: ভিনসেন্ট) মার্কিন ছিলেন। তার পিতা চেস্টার ড্যানিয়েল ম্যাসি ছিলেন ম্যাসি-হ্যারিস ট্রাক্টর কোম্পানির মালিক এবং হার্ট ম্যাসির পুত্র ও ড্যানিয়েল ম্যাসির দৌহিত্র। ম্যাসি পরিবার ১৮১২ সালের যুদ্ধের কয়েক বছর পূর্বে নিউ ইংল্যান্ড থেকে কানাডা আসে, এবং তাদের পূর্বপুরুষেরা ইংল্যান্ড হতে ১৬৩০-এর দশকে ম্যাসাচুসেটস উপনিবেশে আসে।  ম্যাসি অল্প কিছুদিন আপার কানাডার উচ্চ মাধ্যমিক স্কুলে পড়াশোনা করেন এবং পরে অন্টারিওর অকভিলের অ্যাপলবাই কলেজে ভর্তি হন। তিনি টরন্টো বিশ্ববিদ্যালয়ে কয়েকটি কোর্স করেন এবং সেখানে তিনি কাপা আলফা সোসাইটির সক্রিয় সদস্য ছিলেন।  তথ্যসূত্র  বহিঃসংযোগ             বিষয়শ্রেণী:১৮৯৬-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:২০শ শতাব্দীর কানাডীয় অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ইংরেজ বংশোদ্ভূত কানাডীয় ব্যক্তি বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:কানাডীয় টেলিভিশন অভিনেতা বিষয়শ্রেণী:কানাডীয় মঞ্চ অভিনেতা বিষয়শ্রেণী:কানাডীয় মঞ্চ পরিচালক বিষয়শ্রেণী:ক্যালিফোর্নিয়ায় সংক্রামক রোগে মৃত্যু বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:টরন্টোর অভিনেতা বিষয়শ্রেণী:নিউমোনিয়ায় মৃত্যু বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন যুক্তরাষ্ট্রে কানাডীয় অভিবাসী বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি বিষয়শ্রেণী:মার্কিন বংশোদ্ভূত কানাডীয় ব্যক্তি বিষয়শ্রেণী:লস অ্যাঞ্জেলেসের অভিনেতা
নট এ লাভ স্টোরি: এ ফিল্ম অ্যাবাউট পর্নোগ্রাফি হল পর্নোগ্রাফি শিল্প নিয়ে তৈরি একটি কানাডিয়ান তথ্যচিত্র। এটি ১৯৮১ সালে মুক্তি পেয়েছিল। এটির পরিচালক হলেন বনি শের ক্লেইন।Jay Scott, "Not a Love Story: sleazy peek at women and porn". The Globe and Mail, September 7, 1981.  এটি স্টুডিও ডি থেকে তৈরি করা একটি যুগান্তকারী কাজ, স্টুডিও ডি হল কানাডার ন্যাশনাল ফিল্ম বোর্ডের মহিলা ইউনিট। অশ্লীল বিষয়বস্তুর ভিত্তিতে অন্টারিও প্রদেশে তথ্যচিত্রটিকে নিষিদ্ধ করা হয়েছিল, এই সিদ্ধান্তটি পরে ফিরিয়ে নেওয়া হয়েছিল।Janis Cole, "Bonnie Sherr Klein". The Canadian Encyclopedia, January 18, 2012.  তথ্যচিত্রটি ১৯৮১ সালের ফেস্টিভাল অফ ফেস্টিভালে প্রথম প্রদর্শিত হয়েছিল।   গল্পের সারমর্ম  চলচ্চিত্র নির্মাতা বনি শের ক্লেইন এবং স্ট্রিপার (পরে সাংবাদিক) লিন্ডালি ট্রেসি পর্নোগ্রাফির জগৎ অন্বেষণ করেন এবং এর বিরুদ্ধে মামলা করেন। তাঁরা পর্ন অভিনেতা, যৌনকর্মী এবং মার্গারেট অ্যাটউড ও কেট মিলেটের মতো উল্লেখযোগ্য নারীবাদীদের সাক্ষাৎকার নেন।   মার্গারেট অ্যাটউড  ক্যাথলিন ব্যারি  এডওয়ার্ড ডোনারস্টেইন  সুসান গ্রিফিন  বনি শের ক্লেইন  কেট মিলেট  রবিন মর্গান  কেনেথ পিচফোর্ড  সুজে র‍্যান্ডাল  মার্ক স্টিভেনস  লিন্ডালি ট্রেসি  চলচ্চিত্রটির বাজেট ছিল $৫০৩,৫১৯ (২০২১ সালে $১,৪৪০,৩৭০ এর সমান)।   মুক্তি  সাসকাচেওয়ানে ছবিটি নিষিদ্ধ করা হয়েছিল। অন্টারিও সেন্সর বোর্ড এটিকে শ্রেণিবদ্ধ করতে অস্বীকার করেছিল, ফলে এটি দেখানোর অনুমতি দেওয়া হয়নি, কিন্তু পরের বছরের মধ্যে অন্টারিওতে ৩০০টি ব্যক্তিগত প্রদর্শনীতে ৪০,০০০ জন লোক ছবিটি দেখেছিল। মন্ট্রিলে নয় মাস দেখানোর পর চলচ্চিত্রটি সেই সময়ে এনএফবি-র সর্বোচ্চ আয়কারী চলচ্চিত্র হয়ে ওঠে।   সমালোচনামূলক প্রতিক্রিয়া  সেই সময়ে, স্থানীয় কানাডিয়ান সমালোচকরা এর প্রতিকূলে ছিলেন। দ্য গ্লোব অ্যান্ড মেইল ছবিটিকে "বুর্জোয়া নারীবাদী ফ্যাসিবাদ" বলে অভিহিত করেছে এবং টরন্টো স্টার এটিকে "একতরফা ক্ষোভের রাস্তা যা শুধুমাত্র নারীবাদী এবং নৈতিক সংখ্যাগরিষ্ঠ বিশ্বাসীরা তাদের বুকে বয়ে নিয়ে যাবে" বলে বিচার করেছে। ভিলেজ ভয়েসে লেখা, বি. রুবি রিচ ছবিটিকে পর্ন-বিরোধী প্রচারণা বলে উড়িয়ে দিয়েছেন। জে স্কট ছবিটিকে একটি "অজ্ঞানী দীর্ঘ পথে শিখছে" বলে সমালোচনা করেছেন।  পরবর্তীকালে সমালোচক এবং বিশ্লেষকরা গ্রাফিক যৌন চিত্রের উপর নির্ভর করার জন্য, পর্ণ শিল্পের পরিবর্তে যৌন কাজের উপর মনোযোগ দেওয়ার জন্য এবং বিপরীতকামী ও সমকামী পর্ণের মধ্যে পার্থক্য না করার জন্য চলচ্চিত্রটির সমালোচনা করেছেন।   তথ্যসূত্র    উদ্ধৃত কাজ       আরও পড়ুন       বহিঃসংযোগ    প্রেমের গল্প নয়: পর্নোগ্রাফি সম্পর্কে একটি চলচ্চিত্র (কানাডার জাতীয় চলচ্চিত্র বোর্ড)     পর্নোগ্রাফি সম্পর্কে একটি চলচ্চিত্র     পর্নোগ্রাফি সম্পর্কে একটি চলচ্চিত্র  বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:১৯৮১-এর চলচ্চিত্র
গ্লোব জনকণ্ঠ শিল্প পরিবার বাংলাদেশ একটি অন্যতম বৃহত্তম ব্যবসায়িক শিল্প গোষ্ঠী। এই গোষ্ঠীর অধীনস্থ শিল্পগুলির মধ্যে রয়েছে নির্মাণ, প্রকৌশল, বৈদ্যুতিক তার,তথ্য প্রযুক্তি, মুদ্রণ, মিডিয়া ইত্যাদি। ১৯৬৯ সালে মোহাম্মদ আতিকউল্লাহ খান মাসুদ এই গোষ্ঠীটি প্রতিষ্ঠা করেছিলেন।  বাংলাদেশের ১০০ বিলিয়ন ডলারের (পিপিপি জিডিপিতে ২৮৮ বিলিয়ন ডলার) অর্থনীতিতে ক্ষুদ্র, মাঝারি ও বৃহৎ পরিবারের মালিকানাধীন ব্যবসার প্রাধান্য রয়েছে, যা ১৯৯৫ সাল থেকে বছরে ৫ শতাংশেরও বেশি হারে বৃদ্ধি পাচ্ছে।   সংস্থার তালিকা   গ্লোব কীটনাশক লিমিটেড  গ্লোব মেটাল কমপ্লেক্স লিমিটেড  গ্লোব ক্যাবলস্ লিমিটেড  জনকণ্ঠ, বাংলাদেশের একটি জনপ্রিয় দৈনিক পত্রিকা  গ্লোব খামার প্রকল্প লিমিটেড  গ্লোব কনস্ট্রাকশন লিমিটেড  গ্লোব টেকনোলজিস লিমিটেড   আরও দেখুন   বাংলাদেশের কোম্পানির তালিকা   তথ্যসূত্র    বহিঃসংযোগ   সংস্থাটির সম্পর্কে তথ্য  বিষয়শ্রেণী:বাংলাদেশের প্রস্তুতকারক কোম্পানি বিষয়শ্রেণী:বাংলাদেশের গণমাধ্যম কোম্পানি বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত
স্ট্যানলি কুবরিক সংরক্ষণাগার, ইউনিভার্সিটি অব দ্য আর্টস লন্ডনের সংরক্ষণাগার এবং লন্ডন কলেজ অব কমিউনিকেশনের বিশেষ সংগ্রহ কেন্দ্রে ধারণকৃত সংরক্ষণাগার। সংরক্ষণাগারটি ২০০৭ সালের অক্টোবরে চালু করা হয়েছিল এবং এতে চলচ্চিত্র পরিচালক স্ট্যানলি কুবরিক (১৯২৮-১৯৯৯) কর্তৃক সংগৃহীত এবং মালিকানাধীন সামগ্রী রয়েছে। যেগুলি ২০০৭ সালে তার পরিবারের কর্তৃক উপহারের মাধ্যমে তার বাড়ি থেকে এখানে স্থানান্তরিত হয়েছিল। এতে কুবরিকের কাজের অনেক উপাদান রয়েছে যা তার জীবদ্দশায় সংরক্ষিত হয়েছিল।  সংগ্রহটি লুক ফটোগ্রাফার এবং চলচ্চিত্র পরিচালক হিসাবে কুবরিকের ক্যারিয়ারকে বিস্তৃত করে। তার চলচ্চিত্রগুলি হল: ফিয়ার অ্যান্ড ডিজায়ার, কিলার'স কিস, দ্য কিলিং, প্যাথস অব গ্লোরি, স্পার্টাকাস, ললিতা, ড. স্ট্রেঞ্জলাভ অর: হাউ আই লার্নড টু স্টপ ওরিয়িং অ্যান্ড লাভ দ্য বম, ২০০১: আ স্পেস অডিসি, আ ক্লকওয়ার্ক অরেঞ্জ, ব্যারি লিন্ডন, দ্য শাইনিং, ফুল মেটাল জ্যাকেট এবং আইজ ওয়াইড শাট। কুবরিক আরও কয়েকটি চলচ্চিত্র নির্মাণের পরিকল্পনা করেছিলেন, বিশেষ করে দুটি, নেপোলিয়ন এবং দ্য আরিয়ান পেপার্স নির্মাণের ঠিক আগে বাতিল হয়েছিল। তিনি এ.আই. আর্টিফিশিয়াল ইন্টেলিজেন্স ধারণার ক্ষেত্রেও গুরুত্বপূর্ণ ভূমিকা পালন করেছিলেন, যদিও তার মৃত্যুর পরে স্টিভেন স্পিলবার্গ এটি সম্পন্ন করেছিলেন।  বিশ্ববিদ্যালয়টির সংগ্রহে রয়েছে প্রপস, চিত্রনাট্য, গবেষণা, প্রযোজনা পেপারওয়ার্ক যেমন কল শীট, পোশাক (কস্টিউম) এবং তার সমস্ত চলচ্চিত্রের এবং লুক ম্যাগাজিনের আলোকচিত্র, সেইসাথে সেইসকল প্রকল্পগুলির জন্য উপাদান যেগুলি পরিকল্পনা করা হয়েছিল কিন্তু কখনই বাস্তবায়ীত হয় নি। চলচ্চিত্র নির্মাণ প্রক্রিয়ায় উচ্চ মাত্রার নিয়ন্ত্রণ বজায় রাখার মাধ্যমে, কুবরিক তার অগ্রগামী কৌশল, গবেষণা এবং নির্মাণ কাজের দ্বারা উত্পন্ন উপাদান ধরে রাখতে সক্ষম হন: তর্কাতীতভাবে এই সংগ্রহটি বিশ্বব্যাপী চলচ্চিত্র নির্মাণের অনুশীলনের সবচেয়ে পরিপূর্ণ উদাহরণ হিশেবে বিবেচিত।  তথ্যসূত্র  বহিঃসংযোগ  ইউনিভার্সিটি অব আর্টস লন্ডন সংরক্ষণাগার এবং বিশেষ সংগ্রহ কেন্দ্র  আর্কাইভ হাবে স্ট্যানলি কুবরিক সংরক্ষণাগার  ইউনিভার্সিটি অব দ্য আর্টস লন্ডনে স্ট্যানলি কুবরিক সংরক্ষণাগার  Online exhibition of materials from the Stanley Kubrick Archive  Archives Hub Feature on the Stanley Kubrick Archive   বিষয়শ্রেণী:Museums established in 2007 বিষয়শ্রেণী:Archives in the London Borough of Newham বিষয়শ্রেণী:University of the Arts London বিষয়শ্রেণী:Libraries in the London Borough of Southwark বিষয়শ্রেণী:যুক্তরাজ্যে চলচ্চিত্র সংরক্ষণাগার সংরক্ষণাগার বিষয়শ্রেণী:মৌখিক ইতিহাস